NaiveNeuron/SloPal huggingface dataset:
Frešo, Pavol, poslanec NR SR (2014-09-09):
Ďakujem veľmi pekne. „Pokiaľ sa nenastolí stav, ktorý zabezpečí zvrchovanosť a územnú celistvosť Ukrajiny, nie je možné rušiť doterajšie sankcie.“ Tento návrh podporuje okrem klubu SDKÚ – DS aj klub KDH, klub MOST – HÍD a nezaradení poslanci za SaS a stranu NOVA. Chcel by som veľmi krátke zdôvodnenie, nebude trvať dlhšie ako 20 sekúnd. Za prvé, pán predseda, od marca nebola na pôde Národnej rady debata o Ukrajine na rozdiel od Čiech a Poľska, kde táto debata prebieha prakticky permanentne. A za druhé, včera tento návrh uznesenia som predložil na pôde eurovýboru, ale, bohužiaľ, z neho vypadlo, vypadli tie časti, ktoré sú podľa mňa dôležité pre Slovensko, a to je návrat okupovaných území a samozrejme stanovisko Slovenska k sankciám samotným. Nakoľko považujem za absolútne dôležité, aby agresor nebol odmenený okupovanými územiami, tak navrhujem, aby sme to prejednali v pléne. Ďakujem veľmi pekne za podporu.
Glváč, Martin, poslanec NR SR (2011-09-14):
Tak sa tešíme. Ďakujeme za informáciu. A mám tu pár poznámok, teda mám tu pár poznámok k tomu, čo pán Mikloš predniesol. Tak v prvom rade hovoríme o súboji s korupciou a to isté povedala aj pani premiérka na tlačovke k tejto kauze Osrblie. Len chcem podotknúť, že to nie je súboj s korupciou, ale to je súboj s vlastnými nominantami, ktorí sa dostali na posty, na ktoré nemajú, a ich zneužili na určité korupčné správanie. A nebyť jej, tak sa tam nikdy nedostanú. Takže to nie je súboj so všeobecnou korupciou alebo všeobecnou kriminalitou, ale títo ľudia sa tam dostali a boli im vytvorené tieto podmienky. A čo sa týka toho postoja, pripomína mi to taký všeobecný náhľad na boj so zločinnosťou a hlavne s ekonomickou kriminalitou, ktorú prezentoval prezident Policajného zboru pán Spišiak v jednom článku, ktorý už názov bol výborný, že „Aspoň ich považujú za zločincov“. Na otázku, prečo verejne obviňuje isté osoby, aj keď vie, že na odsúdenie týchto osôb neexistuje dostatok dôkazov, odpovedal pán policajný prezident: „Aby si spoločnosť mohla uvedomiť, že niektorí ľudia sú považovaní za zločincov, to znamená, že sa nemohli voľne pohybovať vo vysokej spoločnosti.“ A ešteže u nás existuje prezumpcia neviny. A takto sa správa prezident Policajného zboru. A ešte sa chcem opýtať, či ste sa náhodou, pán Mikloš, neopýtali, odkiaľ zobrala pani premiérka... (Prerušenie vystúpenia časomerom.)
P. Hrušovský, podpredseda NR SR: (2002-06-27):
Prerušujem rokovanie o návrhu zákona o štátnej službe. Ďakujem pánovi navrhovateľovi a pánovi spravodajcovi. Páni poslanci, prosím, aby ste sa dostavili do rokovacej sály, budeme hlasovať o prerokovaných bodoch 61. schôdze. Prosím, prezentujme sa, zistíme počet poslancov v rokovacej sále. (Ruch v sále.) Páni poslanci, prerušujem rokovanie na 10 minút. Prosím predsedov koaličných poslaneckých klubov, aby sa dostavili na krátku poradu do rokovacej miestnosti poslaneckého grémia. Budeme pokračovať o 17.40 hodine. Páni predsedovia poslaneckých klubov, prosím o poradu. (Prerušenie rokovania o 17.30 hodine.) (Pokračovanie rokovania o 17.45 hodine.)
Faič, Vladimír, poslanec NR SR (2012-04-04):
Sľubujem. (Potlesk.)
Laššáková, Ľubica, poslankyňa NR SR (2023-12-06):
Ďakujem pekne za slovo. Vážený pán predsedajúci, vážení páni ministri, vážené panie poslankyne, páni poslanci, predseda Národnej rady Slovenskej republiky rozhodnutím č. 90 z 1. decembra 2023 pridelil návrh vlády, skrátené legislatívne konanie o vládnom návrhu zákona o pomoci pri splácaní úveru na bývanie a o zmene a doplnení niektorých zákonov, je to tlač 83, na prerokovanie výboru pre sociálne veci do začiatku rokovania schôdze Národnej rady o tomto návrhu s tým, že o výsledku prerokovania uvedeného návrhu vlády bude informovať Národnú radu Slovenskej republiky. Výbor pre sociálne veci predložený návrh vlády na skrátené legislatívne konanie prerokoval na svojej 5. schôdzi a uznesením č. 9 zo 6. decembra 2023 odporúča Národnej rade Slovenskej republiky schváliť návrh vlády na skrátené legislatívne konanie o predmetnom návrhu, vládnom návrhu zákona s tým, že prvé, druhé a tretie čítanie sa uskutoční na 6. schôdzi Národnej rady Slovenskej republiky. Pán predsedajúci, skončila som, otvorte, prosím, rozpravu.
Bugár, Béla, podpredseda NR SR (2019-11-27):
Prezentujme sa a hlasujme. (Hlasovanie.) Prítomných 128 poslancov, za 86, proti 3, zdržalo sa 31 poslancov, 8 nehlasovali. Tieto body zo spoločnej správy sme schválili.
Bugár, Béla, podpredseda NR SR (2017-05-18):
Pani poslankyňa Petrík, nech sa páči.
Hrnčiar, Andrej, podpredseda NR SR (2018-06-19):
Pán poslanec Jurzyca.
D. Lipšic, podpredseda vlády a minister spravodlivosti SR: (2005-06-22):
Navrhovaná právna úprava sa dopĺňa aj o ustanovenie upravujúce hmotné výhody riaditeľa akadémie, upravuje dĺžku funkčného obdobia zástupcu riaditeľa akadémie a dopĺňa sa pôsobnosť akadémie, v rámci ktorej akadémia zabezpečuje databázu súdnych prípadov a databázu psychologických testov na výberové konanie na obsadenie voľného miesta sudcu. Dovoľte mi, pán predsedajúci, sa veľmi stručne vyjadriť k spoločnej správe výborov s tým, že súhlasím so všetkými pozmeňujúcimi návrhmi, ktoré sú uvedené v spoločnej správe výborov. Ďakujem, pán predsedajúci.
Heger, Eduard, predseda vlády SR (2022-05-19):
Áno, ďakujem, pán podpredseda, presne ste povedali, že keď som čítal tú otázku, tak som sa tak pousmial a teraz chcem sa možno aj vás, pán poslanec, opýtať teda, že aké, ako si to mám vysvetliť, vôbec tú otázku, lebo tak, ako to chápem, tak parlament je vlastne zákonodarný zbor a tak ako sem chodíme, či už s interpeláciami alebo odpovedáme na vaše otázky, tak vláda nijakým spôsobom neriadi parlament, nemá žiadne kompetencie voči akémukoľvek poslancovi, tak neviem, čo ste mysleli tým, že tolerovať, že čo mám teda tolerovať-netolerovať, lebo neviem, akú praktiku by ste chceli, aby som uplatnil, ktorá by bola zmysluplná v rámci kompetencií. Takže poprosím vás asi možno vysvetliť, že čo odo mňa, čo sa odo mňa očakáva (povedané so smiechom), aby som vedel odpovedať na túto otázku, lebo z toho, ako to mne pripadá, tak nemám na to kompetencie. A teda neviem ani, o čom konkrétne hovoríte. Ja mám teda s pánom predsedom tohto výboru Krúpom dobrý vzťah a veľmi dobrú komunikáciu a nepostrehol som teda takéto vyjadrenia.
P. Paška, predseda NR SR: (2009-02-04):
(Hlasovanie.) 141 prítomných, 127 za, 1 proti, 13 sa zdržalo. Návrh sme schválili. Pán poslanec Čech uvedie teraz v prvom čítaní hlasovanie o vládnom návrhu zákona, ktorým sa mení a dopĺňa zákon č. 188/2003 Z. z. o aplikácii čistiarenského kalu a dnových sedimentov do pôdy a o doplnení zákona č. 223/2001 Z. z. o odpadoch a o zmene a doplnení niektorých zákonov v znení neskorších predpisov v znení zákona č. 364/2004 Z. z. a o zmene a doplnení zákona č. 136/2000 Z. z. o hnojivách v znení neskorších predpisov . Je to tlač 895.
Zmajkovičová, Renáta, podpredsedníčka NR SR (2012-10-29):
V rozprave vystúpi ďalej pán poslanec Droba, pripraví sa pán poslanec Kvasnička.
Hrnčiar, Andrej, podpredseda NR SR (2019-10-23):
Pani poslankyňa Bašistová.
Figeľ, Ján, podpredseda NR SR (2015-02-11):
Ďakujem pekne. Otváram všeobecnú rozpravu. Dostal som písomne jedno meno, za klub KDH Ján Hudacký, ktorý je zároveň navrhovateľom, takže otváram týmto všeobecnú rozpravu a dávam slovo pánovi navrhovateľovi aj za klub KDH. Nech sa páči.
Ďuriš Nicholsonová, Lucia, podpredsedníčka NR SR (2019-02-01):
Otváram teraz možnosť prihlásiť sa k tomuto bodu ústne. Končím možnosť prihlásiť, končím možnosť prihlásiť sa do rozpravy. Prihlásil sa pán poslanec Mizík, nech sa páči.
Laššáková, Jana, podpredsedníčka NR SR (2015-04-24):
Pán poslanec Jarjabek, nech sa páči.
Baláž, Radovan, poslanec NR SR (2019-09-17):
Ďakujem pekne za slovo. Dovoľte mi, vážené kolegyne, kolegovia, aby som podal pozmeňujúci návrh, ktorý by som odôvodnil nasledovne. Navrhovanou úpravou reagujeme na zmenu sadzby dane z príjmov právnických osôb, ktorej výška za dané zdaňovacie obdobie závisí od výšky dosiahnutých príjmov a preto počas zdaňovacieho obdobia, na ktoré sú preddavky platené, nebude ešte známa sadzba dane. Preto sa navrhuje zmeniť výpočet poslednej známej daňovej povinnosti na účely platenia preddavkov do lehoty na podanie daňového priznania a po lehote na podanie daňového priznania. Zo zmeneného spôsobu výpočtu preddavkov vyplýva, že pri platení preddavkov na zdaňovacie obdobie začínajúce najskôr 1. januára 2020 sa použije sadzba dane vo výške 21 %. Teraz by som prečítal samotný pozmeňujúci návrh. Pozmeňujúci a doplňujúci návrh poslanca Radovana Baláža k návrhu poslancov Národnej rady Slovenskej republiky Magdalény Kuciaňovej, Radovana Baláža, Petra Pamulu a Tibora Jančulu na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov, tlač 1346. V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladám nasledujúci pozmeňujúci a doplňujúci návrh k návrhu poslancov Národnej rady Slovenskej republiky Magdalény Kuciaňovej, Radovana Baláža, Petra Pamulu a Tibora Jančulu na vydanie zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov. V návrhu zákona navrhujem tieto zmeny a doplnenia: Bod č. 1. K čl. I nové body. Za doterajší bod 1 sa vkladajú nové body 2 a 3, ktoré znejú: „2. V § 42 ods. 6 sa slová «platnej v zdaňovacom období, na ktoré sú platené preddavky na daň» nahrádzajú slovami «uvedenej v daňovom priznaní podanom za zdaňovacie obdobie, ktoré bezprostredne predchádzalo zdaňovaciemu obdobiu, na ktoré sú platené preddavky na daň». 3. V § 42 ods. 7 v druhej vete sa slová «platnej v zdaňovacom období, na ktoré sú platené preddavky» nahrádzajú slovami «podľa § 15 uvedenej v daňovom priznaní podanom za zdaňovacie obdobie pred bezprostredne predchádzajúcim zdaňovacím obdobím».“. Doterajší bod 2 sa primerane prečísluje. 2. K čl. I, doterajší bod 2. Doterajší bod 2 znie: „2. Za § 52zy sa vkladá § 52zz, ktorý vrátane nadpisu znie: «§ 52zz Prechodné ustanovenia k úpravám účinným od 
1. januára 2020 (1) Ustanovenie § 15 písm. b) prvého bodu v znení účinnom od 1. januára 2020 sa prvýkrát uplatní za zdaňovacie obdobie začínajúce najskôr od 1. januára 2020. (2) Ustanovenia § 42 ods. 6 a 7 v znení účinnom od 
1. januára 2020 sa prvýkrát použijú pri platení preddavkov na zdaňovacie obdobie začínajúce najskôr 1. januára 2020.».“. To bol môj celý pozmeňujúci návrh. Ešte by som poprosil pána spravodajcu vyňať na osobitné hlasovanie body 3 a 4 zo spoločnej správy. Ďakujem pekne.
Sulík, Richard, predseda NR SR (2010-12-14):
Ďakujem pekne. Pani poslankyňa Tkáčová.
Dostál, Ondrej, poslanec NR SR (2018-06-18):
Demokracia je veľmi dôležitá a pripomínať si sviatky a symboly dôležité pre demokraciu a osobnosti dôležité pre demokraciu je zvlášť dôležité v dnešnej dobe, keď je liberálna demokracia ohrozovaná extrémistami, keď je liberálna demokracia ohrozovaná šírením konšpiračných bludov, rôznych konšpiračných teórií typu, že Beneš nechal zostreliť Štefánika. Milan Rastislav Štefánik je bez ohľadu na to, že sa nepodieľal na politickom živote v demokratickom Československu, lebo tragicky zahynul pri svojom návrate, je nepochybne jednou zo zakladajúcich osobností demokratického Československa. Je osobnosťou, na ktorú demokraticky zmýšľajúci občania, či už Československa, alebo dnes samostatnej demokratickej Slovenskej republiky, môžu byť právom hrdí a majú si ju pripomínať, a majú si pripomínať aj jeho zásluhy. A jednou z najväčších zásluh Milana Rastislava Štefánika nepochybne je vznik demokratického Československa.
M. Záhumenský, poslanec: (2007-05-11):
Účelom poslaneckého návrhu je novelizácia zákonných pravidiel vyplývajúcich z prijatia nariadenia č. 865/06 zo 4. mája 2006, ktorým sa ruší nariadenie č. 1808/01 ES a ustanovujú sa nové pravidlá týkajúce sa vykonávania nariadenia Rady č. 338/1997 o ochrane druhov voľne žijúcich živočíchov a rastlín reguláciou obchodu s nimi. Novela zákona č. 15/2005 Z. z. je predložená so zreteľom na skutočnosť, že v Slovenskej republike ako členskom štáte Európskej únie nariadenia č. 338/1997 a 865/06 ES ako všeobecne záväzné normatívne právne akty vyznačujúce sa vyššou právnou silou a mierou všeobecnosti zabezpečujú uniformný výkon určitej časti primárneho práva. Predložený návrh zákona nemá negatívny vplyv na štátny rozpočet a na rozpočty obcí a rozpočty vyšších územných celkov, aj na zamestnanosť, životné prostredie a podnikateľské prostredie. Návrh zákona je v súlade s Ústavou Slovenskej republiky, zákonmi a ostatnými všeobecne záväznými právnymi predpismi, ako aj s medzinárodnými záväzkami Slovenskej republiky. Ďakujem.
Šefčík, Marek, poslanec NR SR (2021-03-30):
Ďakujem za slovo. V prvom čítaní tohto zákona vystúpili dvaja páni poslanci. Pán predsedajúci, prosím vás, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Glváč, Martin, podpredseda NR SR (2016-04-26):
Pán poslanec Binder.
Hrnčiar, Andrej, podpredseda NR SR (2019-10-24):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Jánovi Maroszovi.
Prostredník, Ondrej, poslanec NR SR (2024-05-10):
Ďakujem. Zora, veľká vďaka za tvoj prejav, veľmi oceňujem to, že si ho postavila na myšlienkach Jána Lajčiaka. Dovolím si povedať, asi prvého liberála v dejinách evanjelickej cirkvi. Dnes – tak ako vtedy – by asi skončil na okraji spoločnosti. Vtedy za jeho života veľmi vzdelaný človek, ale vytlačili ho na okraj spoločnosti, na Vyšnú Bocu. Možno len doplním k tomu skvelému prehľadu jeho myšlienok, ktoré si priniesla, to, že on hovoril o slovenskom ľude ako tými jeho slovami o pekno-špatnom ľude. A neidealizoval národ. V tom bola jeho veľká hodnota, veľký prínos. A kultúru vlastne vnímal ako vyvažovanie tých dvoch elementov v národe. Hovoril nielen o holubičej povahe slovenského národa, ale hovoril aj o diabolskej povahe slovenského národa. To bol Lajčiak. On vedel, kde sú skryté tie nebezpečné zákutia tej národnej duše. A v tom bola jeho hodnota. Myslím si, že veľmi správne si poukázala na tohto velikána slovenskej kultúry, slovenského ducha a máme sa z neho čo učiť. Ďakujem.
M. Číž, podpredseda NR SR: (2007-12-11):
(Hlasovanie.) Prítomných 138 poslancov, za návrh 80 poslancov, proti 40 poslancov, zdržalo sa 17 poslancov, nehlasoval 1 poslanec. Konštatujem, že sme prijali návrh uznesenia Národnej rady Slovenskej republiky, ktorým sme schválili návrh rozpočtu nákladov na činnosť Fondu národného majetku na rok 2008. Ďakujem pánovi spravodajcovi. Ďalej budeme hlasovať o návrhu uznesenia k návrhu rozpočtu Exportno-importnej banky Slovenskej republiky na rok 2008 (tlač 456). Poprosím predsedu výboru pre financie, rozpočet a menu Jozefa Buriana, aby uviedol hlasovanie.
P. Hrušovský, predseda NR SR: (2005-01-20):
M. Abelovský, poslanec: Chcel by som reagovať na to, čo hovoril docent Cuper, ale v podstate aj na to, čo odznelo tu včera, ale nadväzuje to, a to spresnenie tých výhrad, ktoré tu odzneli v súvislosti s objektívnou zodpovednosťou právnických osôb podľa Trestného práva a aj argumentu doktora Drgonca, pokiaľ argumentoval, že je tu aj objektívna zodpovednosť v našom právnom poriadku prítomná. To som nikdy nespochybňoval. Naopak, niekde sa aj vyžaduje takáto zodpovednosť ako napríklad v pracovnom práve, kde sa prezumuje zavinenie práve preto, že sa veľmi ťažko dokazuje zo strany pracovníka alebo zamestnávateľa. Tak musia byť také ustanovenia, ktoré prezumujú zavinenia, a teda ten, kto je potom dotknutý, musí pred súdom preukázať opak. Čo je úplne absurdné v trestnom práve, aby v takejto pozícii bol nejaký subjekt, ktorý je postavený ako obžalovaný a hrozia mu tie najprísnejšie sankcie. Takže len by som povedal tými istými slovami, že tí, ktorí nepoznajú právo, aby vedeli, že prečo je ten argument zásadný proti tomu, aby právnické osoby neboli v Trestnom zákone, je nedostatok zodpovednosti za zavinenie. Ďakujem.
Gaborčáková, Soňa, poslankyňa NR SR (2018-05-22):
Ďakujem za slovo. Ďakujem, pani poslankyňa, že si zhrnula problematiku aj, ktorá nás trápi na Slovensku, keďže uniká veľa peňazí a ja chcem upozorniť ctené plénum aj na to, že 600-tisíc ľudí na Slovensku je na hranici chudoby. Dvadsať percent detí máme chudobných. Ak by sa naozaj, sme sa orientovali v tom, čo NKÚ nám každým rokom predkladá, možno by sme zachránili aj cyklenie chudoby, aj tie deti, ktoré sú, naozaj vyrastajú v prostredí, kde majú jedno jedlo denne. Takže ja naozaj chcem vyzvať ctené plénum aj vládnu koalíciu, keďže návrh o predčasných voľbách neprešiel, aby sme skutočne pozerali vecne na tieto problémy, ak máme problém, aby sme tie peniaze nakumulovali, lebo prídu aj horšie časy. Už teraz je 600-tisíc ľudí na hranici chudoby. Ďakujem.
Laššáková, Jana, podpredsedníčka NR SR (2013-05-15):
Nech sa páči, s reakciou pán poslanec Mikloško. Treba stlačiť potom trojku, pán poslanec. Dobre.
Kremský, Peter, poslanec NR SR (2020-09-23):
Zvolávam schôdzu výboru pre hospodárske záležitosti zajtra na 8.00, miesto oznámia, oznámime esemeskou, v maili.
Glváč, Martin, podpredseda NR SR (2018-05-23):
S faktickou poznámkou, pán poslanec Mizík, končím možnosť prihlásiť sa, nech sa páči.
P. Paška, predseda NR SR: (2008-11-25):
(Hlasovanie.) 140 prítomných, 63 za, 38 proti, 38 sa zdržalo, 1 nehlasoval. Tento návrh sme neschválili. Pán poslanec Štefanec žiadal, aby sme hlasovali o uznesení, ale pravdepodobne mal na mysli, aby sme zaradili bod, kde budeme rokovať o uznesení, ktorým je riešené použitie prostriedkov ľudí, ktorí vystúpia z druhého piliera. Hlasujeme. (Hlasovanie.) 140 prítomných, 59 za, 54 proti, 27 sa zdržalo. Tento návrh sme neschválili. Ako štvrtý požiadal pán poslanec Lipšic o minútu ticha. Predpokladám, že ak bude všeobecný súhlas, po schválení programu by sme si uctili pamiatku pána bývalého generálneho prokurátora. Je všeobecný súhlas? (Súhlasná reakcia pléna.) Ďakujem pekne. Pani poslankyňa Laššáková žiadala, aby sa bod č. 41 premiestnil za bod 39, čím by sa predradil a bol by ako bod č. 40. Hlasujeme. (Hlasovanie.) 140 prítomných, 79 za, 26 proti, 34 sa zdržalo, 1 nehlasoval. Tento návrh sme schválili. Pán poslanec Brocka žiadal mňa, aby som predložil informáciu o rekonštrukcii Bratislavského hradu. Vy viete, pán poslanec, viac ako ja, ale rád vám túto informáciu napriek tomu, že už som mal asi štyri tlačové konferencie, poskytnem. Takže hlasujeme. (Ruch v sále.) (Hlasovanie.) 138 prítomných, 115 za, 13 proti, 10 sa zdržalo. Tento návrh sme schválili. Pán poslanec Slabý žiada, aby bod 18 programu bol prerokovaný ako bod 10 ešte pred schvaľovaním rozpočtu. (Hlasovanie.) 139 prítomných, 79 za, 24 proti, 34 sa zdržali, 2 nehlasovali. Tento návrh sme schválili. A v poslednom budeme hlasovať o návrhu pána Novotného, ktorý žiada ministerstvo zdravotníctva o predloženie správy o pripravovanej, o zrušení vojenskej nemocnice a presune detskej nemocnice. (Hlasovanie.) 138 prítomných, 61 za, 39 proti, 37 sa zdržalo, 1 nehlasoval. Tento návrh sme neschválili. Budeme teraz hlasovať o návrhu programu 29. schôdze ako o celku so schválenými zmenami a doplnkami. (Hlasovanie.) 140 prítomných, 91 za, 14 proti, 34 sa zdržalo, 1 nehlasoval. Návrh programu 29. schôdze sme schválili. Ešte vás chcem informovať, že tak ako je to obvyklé, dámy a páni, budeme hlasovať o 11. a o 17. hodine, pokiaľ nedôjde k inej dohode. Ešte sú v programe 29. schôdze zaradené aj dvoje volieb a tie vykonáme, tajné voľby vykonáme v stredu 26., čiže zajtra po hlasovaní o 17. hodine. Toľko k programu. Teraz vás, dámy a páni, poprosím, aby sme si uctili pamiatku pána Hanzela. (Minúta ticha.) Ďakujem pekne. Ešte pán predseda Slovenskej národnej strany, pán Slota, nech sa páči.
P. Paška, predseda NR SR: (2007-10-30):
(Hlasovanie.) 131 prítomných, 77 za, 54 proti. Bod sme schválili.
Remišová, Veronika, poslankyňa NR SR (2018-06-14):
Ďakujem pekne kolegovi Dostálovi. Ja sama som chcela vystúpiť v rozprave k tomuto bodu a žiadať, žiadať vyňatie na osobitné hlasovanie. Čiže teraz to už neurobím, ale k tomu dopoviem toľko, že sme mali búrlivú diskusiu o tomto bode aj na výbore, kde som upozorňovala na to, že ako chceme od občanov, aby dodržiavali zákony, keď poslanci a teda, žiaľ, predseda školského výboru tieto zákony, ktorým je rokovací poriadok, ktorý je záväzný pre poslancov, ich nedodržujú. Následne prebiehali diskusie o tom, ako súvisí verejné obstarávanie, ako súvisí s kvalitou vysokých škôl. Pani ministerka nám povedala, že to veľmi súvisí, lebo kvôli decommitmentu, že sa zrýchli čerpanie eurofondov. Tak k tomu len toľko, že najprv vládna koalícia zbabre svojou neschopnosťou eurofondy, máme tu obrovský škandál, ktorý stále nie je doriešený, kvôli nemu je pani ministerka na svojej stoličke, stále sú pozastavené operačné programy, tak čo urobíme? Nie, aby sme riešili, ako, ako zlepšiť pravidlá, ako zlepšiť pravidlá a stransparentniť napríklad aj verejné obstarávanie, ale jednoducho my do zákona zavedieme možnosť obchádzať verejné obstarávanie. Pritom novela o verejnom obstarávaní je v medzirezortnom pripomienkovom konaní, čiže bude sa otvárať, budeme o tom diskutovať v parlamente a nič nie je jednoduchšie ako normálnym legálnym spôsobom, ak takýto návrh máte, tak ho do tej novely o verejnom obstarávaní dať a nie takto potajomky, hovorím, protizákonne, ho tam vsúvať, keďže je to prílepok, ktorý je zakázaný rokovacím, rokovacím poriadkom. A mne sa zdá, že navonok teda aj pán Pellegrini, predseda vlády, hovorí o tom aj pán Raši, ako chce stransparentniť čerpanie eurofondov, ako chce riešiť korupciu, ale tento návrh len prispeje... (Prerušenie vystúpenia časomerom.)
B. Bugár, podpredseda NR SR: (2006-03-15):
vládnemu návrhu zákona o výkone väzby (tlač 1269). M. Abelovský, poslanec: Vážený pán predsedajúci, vážené panie poslankyne, páni poslanci, ešte v rozprave 28. októbra 2005 pán poslanec Miklušičák vyňal na osobitné hlasovanie body 3, 4, 5, 8 a 23. Vzhľadom na vzájomné súvislosti a časový posun legislatívneho procesu bol na osobitné hlasovanie vyňatý aj bod 20. Pán predsedajúci, prosím, dajte hlasovať najprv o pozmeňujúcich a doplňujúcich návrhoch zo spoločnej správy takto: o bodoch 1, 2, 6, 7, 9, 10, 12, 13, 14, 15, 17, 18, 19 a 22 spoločne s návrhom gestorského výboru schváliť.
Šuca, Peter, poslanec NR SR (2018-03-13):
Spoločne o bodoch, odporúčam hlasovať spoločne o bodoch 1 až 14 a 17 až 19 a tieto schváliť.
Simon, Zsolt, poslanec NR SR (2013-12-03):
Pán kolega Hraško, v plnej miere s vami súhlasím. Problém je v tom, že tento zákon, ktorý doniesol pán minister Jahnátek, hovorí o niečom inom. Hovorí o tom, že keď vy máte peniaze, tak tam, kde je vinohrad, môžte si postaviť chalupu, lebo zaplatíte poplatok za vyňatie z pôdneho fondu. Podporovať výsadbu vinohradov je možné. Ja som odporučil ministrovi len, aby nerozdelil peniaze na vyklčovanie a peniaze na výsadbu, ale peniaze aby dostal len ten, ktorý vyklčuje a vysadí. Pretože toto Európska únia umožňuje a toto Slovenská republika uplatňovala pred prvou Ficovou vládou. Ďakujem.
Pellegrini, Peter, predseda NR SR (2015-06-30):
Prezentujme sa hlasujme o návrhu pána spravodajcu o pridelení návrhu zákona výborom, ako aj určeniu gestorského výboru a príslušných lehôt na prerokovanie. (Hlasovanie.) Prítomných 136 poslancov, za hlasovalo 134 poslancov, zdržali sa 2 poslanci. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Teraz poprosím pána predsedu finančného výboru Daniela Duchoňa, aby uviedol hlasovanie o bode 72 schváleného programu, o tlači 1540, ktorým je návrh štátneho záverečného účtu za rok 2014. Nech sa páči, pán predseda, máte slovo. (Hlasovanie o návrhu štátneho záverečného účtu Slovenskej republiky za rok 2014 , tlač 1540.)
Pellegrini, Peter, predseda NR SR (2014-11-27):
Ďakujem pekne. Vyhlasujem krátku prestávku do 11.20, potom budeme pokračovať v bodoch, tak ako sú uvedené v programe. Ďakujem. (Krátka prestávka.) (Po prestávke.)
Suchánek, Alan, poslanec NR SR (2017-12-21):
K poslancovi Zelníkovi. Ja som to nekritizoval, nepovedal som, že to tak nemá byť. Ja len kritizujem to, že tá odpočítateľná odvodová položka, keď sa zruší, tak v podstate zaplatia viacej zamestnávatelia. Áno, bude to systémové, vráti sa to tam, kde sa to má. Ale v každom prípade to necháme zaplatiť niekomu, kto to niekoľko rokov neplatil a pomôže to tomu zdravotníctvu, hovoríme. Ale štát sa zbavuje svojej zodpovednosti, pretože znižuje to svoje percento. A jedná vec je, keď sa bavíme o nominálnych hodnotách, ktoré potom do toho zdravotníctva idú, pretože vieme, že populácia starne, chorobnosť sa zvyšuje, sú nové nároky na diagnostické liečebné metódy atď. Takže ja som presvedčený, že do toho zdravotníctva treba dávať stále viac a viac. A to, čo hovoril poslanec Blanár, že to percento deformuje realitu. No, vôbec nedeformuje, pretože ak zamestnaní ľudia odvádzajú percento, tak potom je to porovnateľné s tým, čo štát odvádza za svojich poistencov. A v každom prípade, keď si pozriete tie tabuľky v tých rozpočtoch, odvody za ekonomicky aktívnych poistencov stúpajú významne a odvody za ekonomicky neaktívnych, teda tých nezamestnaných, klesajú v budúcom rozpočte o 83 mil. Takže to neni deformácia, skutočne to klesá.
Vašečka, Richard, poslanec NR SR (2013-10-22):
Ďakujem za slovo. Ja by som chcel tiež poďakovať za vystúpenie pánovi poslancovi Přidalovi. A ja by som sa chcel vrátiť k tomu, čo on zdôraznil, že Robert Fico sa zaviazal ako premiér, ako predseda vlády, že tento zákon, zjednodušene povedané, prejde a že by teda bolo pochopiteľné, keby to sľuboval ako predseda strany, ktorý má väčšinu v parlamente. Zdá sa, že táto vec sa nám tu stále viac a viac opakuje v tomto volebnom období, a z toho vyplýva aj tá otázka pre občanov, že či je to naozaj takto dobré a či to takto chceli, že či sa nevraciame niekde späť. Demokracia je náročná. Niekedy sa zdá, že aj zdržuje, ale v každom prípade ja ju pokladám za zdravú. A mali by sme si zvážiť, či teda za cenu nejakých pomyselných istôt stability sme ochotní ustupovať z týchto pozícií a nechať rozhodovacie právo ako keby v jedných rukách. Ja sám som sa pýtal pána premiéra na hodine otázok, že či bude aj riadiť parlament, pretože mne to naozaj prišlo ako také zvláštne a neúctivé voči Národnej rade, keď vyzval počas schôdze, kde bol návrh na jeho odvolanie, svojich poslancov, aby odišli. Je v tom taký zmätok, či to robí ako predseda strany, či to robí ako premiér. Je to legitímne v tom slova zmysle, že, samozrejme, môže mať taký postoj, len potom to vyvoláva ďalšie otázky napríklad aj, aj smerom von. Pamätám si jeho výroky o tom, ako, ako budeme musieť sa vzdať ďalšej suverenity v prospech Európskej únie, presne takto to povedal, kvôli, kvôli kríze. A zdá sa mi, že celkovo sa používa ten argument tej krízy alebo zlých sociálnych podmienok na rôzne posúvanie týchto vecí v oblasti demokracie, v oblasti suverenity, že namiesto aby sme hovorili o vplyve nejakých finančných skupín, tak hovoríme potom o cenách plynu. Takže bol by som rád a ďakujem pánovi poslancovi, že upozornil aj na tento moment tejto diskusie. Ďakujem.
Horváthová, Eva, poslankyňa NR SR (2014-06-11):
Ďakujem pekne za slovo. Vážená pani podpredsedníčka Národnej rady Slovenskej republiky, vážení prítomní poslanci, dovoľte mi uviesť návrh zákona, ktorým sa mení a dopĺňa zákon č. 578/2004 o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve, ktorý predkladáme spolu s kolegom Jozefom Viskupičom a Erikou Jurinovou. Cieľom je nahradiť výberové konanie na vydanie povolenia na prevádzkovanie všetkých typov ambulancií záchrannej zdravotnej služby elektronickou aukciou na účel dosiahnutia transparentnosti, spravodlivosti, objektivity pri hodnotení žiadateľov a čo najkvalitnejšieho poskytovania neodkladnej zdravotnej starostlivosti. Cieľom je tiež ustanoviť také podmienky uskutočnenia elektronickej aukcie, v dôsledku ktorých budú musieť byť sídla záchrannej zdravotnej služby pri vydávaní nových povolení na prevádzkovanie ambulancie záchrannej zdravotnej služby z dôvodu uplynutia doby platnosti predchádzajúcich povolení, ako aj z dôvodu zrušenia povolení na žiadosť poskytovateľa záchrannej zdravotnej služby nepretržito obsadené, čiže opäť upravujeme lehoty, ktoré sme už upravovali v osobitnom zákone aj formou pozmeňujúceho návrhu a ktoré sú reakciou na neobsadenie sídel vrtuľníkovej záchrannej zdravotnej služby zo septembra minulého roka. Ďalej v záujme čo najkvalitnejšieho poskytovania neodkladnej zdravotnej starostlivosti a nediskriminácie ostatných žiadateľov si myslíme, že je potrebné zmeniť systém výberu žiadateľov tak, aby zaručoval transparentný a nediskriminačný výber a čestnú hospodársku súťaž, a snažíme sa o jasné jednoznačné ustanovenie všetkých lehôt súvisiace s elektronickou aukciou a následným správnym konaním. Čo sa týka rozpočtu verejnej správy, predpokladá sa stály pozitívny vplyv predkladaného návrhu zákona z dôvodu zníženia, možného zníženia mesačného paušálu, ktorý bude uhrádzaný poskytovateľom záchrannej zdravotnej služby v dôsledku zavedenia elektronickej aukcie, ale aj negatívny vplyv v dôsledku nákladov nevyhnutných na zavedenie a následnú realizáciu elektronickej aukcie. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, medzinárodnými zmluvami a inými medzinárodnými dokumentami, ktorými je Slovenská republika viazaná, ako aj s právom Európskej únie. Toľko na úvod. Zároveň si dovolím vás poprosiť, pani predsedajúca, že sa hlásim do rozpravy ako prvá. Ďakujem.
Figeľ, Ján, podpredseda NR SR (2012-10-26):
S ďalším vystúpením v rozprave je prihlásený pán poslanec Poliačik. Nech sa páči.
Glváč, Martin, podpredseda NR SR (2018-06-21):
Ďakujem. Nech sa páči, pani spravodajkyňa.
Faič, Vladimír, poslanec NR SR (2023-06-27):
Ďakujem za slovo. Chcem zareagovať len na potrebu, teda uskutočnenia akýchsi zmien, ktoré bude potrebné, dotýka sa to pravdepodobne najmä zmeny ústavného zákona, ktorý teda hovorí o pozícii Slovenskej republiky z hľadiska hlasovania v orgánoch Európskej únie. Ale treba si povedať celkom otvorene a na rovinu. V tejto Národnej rade počas posledných 3 a pol roka bolo viacero pokusov, ktoré smerovali k tomu, aby sa oklieštila právomoc Národnej rady vyjadrovať sa a formovať svoje stanoviská k niektorým veciam, ktoré sa mali rozhodovať v Európskej únii. Tu sa dokonca formovali nejaké uznesenia, ktoré prišli, do platnosti a nastal problém, ktorý teda najmä z hľadiska kompetencií riešila vláda možno na poslednú chvíľu a takéto snahy tu boli. To znamená, nešlo o objektívne posúdenie, že treba urobiť zmenu a možno komplexnú, ale išlo priamo o oklieštenie právomoci Národnej rady. Ďakujem.
Žiga, Peter, podpredseda NR SR (2024-06-19):
Pýtam sa, či sa chce niekto prihlásiť do rozpravy ústne. Končím možno prihlásiť sa do rozpravy ústne. A vyhlasujem rozpravu za skončenú. Chcem sa opýtať pána ministra ako navrhovateľa, či chce sa vyjadriť k rozprave. Nech sa páči.
Bugár, Béla, podpredseda NR SR (2019-05-16):
Prezentujme sa a hlasujme. (Hlasovanie.) Prítomných 141, za 39, proti 23, zdržalo sa 79 poslancov. Návrh sme neschválili. Znovu vás prosím, pán poslanec, aby ste uviedli hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku (tlač 1474). (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, tlač 1474.)
Grendel, Gábor, podpredseda NR SR (2023-02-03):
Pani poslankyňa Lucia Drábiková.
Pellegrini, Peter, predseda NR SR (2015-07-02):
Ďalší v rozprave vystúpi pán poslanec Lipšic. Nech sa páči, máte slovo, pán poslanec.
Sárközy, Irén, poslankyňa NR SR (2019-10-24):
Vážený pán predsedajúci, vážené pani poslankyne, páni poslanci, Národná rada uznesením č. 2021 z 13. septembra pridelila vládny návrh zákona o výkone rozhodnutia o zaistení majetku a správe zaisteného majetku a o zmene a doplnení niektorých zákonov (tlač 1518) na prerokovanie týmto výborom: ústavnoprávnemu výboru, výboru pre financie a rozpočet a výboru pre ľudské práva a národnostné menšiny. Národná rada zároveň určila ústavnoprávny výbor ako gestorský výbor a lehoty na prerokovanie predmetného vládneho návrhu zákona v druhom čítaní vo výboroch. Všetky výbory odporúčali vládny návrh zákona schváliť. Z uznesení výborov vyplýva deväť pozmeňujúcich a doplňujúcich návrhov. Gestorský výbor odporúča hlasovať spoločne o všetkých pozmeňujúcich a doplňujúcich návrhoch s odporúčaním schváliť. Gestorský výbor taktiež odporúča Národnej rade vládny návrh zákona schváliť ako celok, a to v znení pozmeňujúcich a doplňujúcich návrhov. Spoločná správa výborov o prerokovaní vládneho návrhu zákona bola schválená uznesením ústavnoprávneho výboru č. 758 z 15. októbra. Týmto uznesením ma výbor ako spoločnú spravodajkyňu poveril, aby som na schôdzi Národnej rady informovala o výsledku rokovania výborov a pri rokovaní o vládnom návrhu zákona predkladala návrhy v zmysle príslušných ustanovení zákona o rokovacom poriadku. Pán predsedajúci, otvorte, prosím, rozpravu.
Šimko, Igor, poslanec NR SR (2024-04-16):
Ďakujem. Tak na úvod chcem povedať, že na príklad ja výrazne podporujem obnoviteľné zdroje energie a u kolegov z PS som si všimol aj na poslednej schôdzi, že teda držali palce legislatívnym opatreniam, ktoré podporia obnoviteľné zdroje energie a má to priamy súvis, pretože, dáte asi za pravdu, páni kolegovia, že za posledných desať rokov sa tu toho veľa ozaj nepostavilo a uvediem len príklad. Napríklad také veterné elektrárne, geotermálne elektrárne a obdobné, obdobné OZE (obnoviteľné zdroje energie, pozn. red.). Vždy narazili na odpor určitých skupín ľudí. To, či to bolo objektívne, neobjektívne, to nebudem hodnotiť, ale, bohužiaľ, boli sme svedkami aj deštrukcie a prieťahov a odvolacích konaní a tisícdňových lehôt a všelijakých možných napádaní na súdoch, a myslím si, že ak teda vaša ideológia sa s týmto snúbi, čo som teraz povedal, že treba podporovať aj OZE, tak mentálne musíte uznať, že aj takéto spružnenie v oblasti novely EIA a určité, dá sa povedať, s verejnosťou určité nástroje, ktoré ponúka táto novela, bude mať za následok, že aj obnoviteľné zdroje energie budú vo vyššom podiele, ako je to dnes. Ďakujem veľmi pekne.
Gabániová, Darina, poslankyňa NR SR (2011-03-22):
Ďakujem. Mňa napadlo, teda z histórie, keď už spomenul, že tento zákon je priam jakobínsky. Pani ministerka, Napoleon to chcel riešiť úžasne, perfektne. Každých päť rokov vystrieľať všetkých sudcov. Možnože vy by ste chceli vystrieľať všetkých prokurátorov, to by bolo potom clear.
Žiga, Peter, podpredseda NR SR (2024-01-16):
Pán poslanec Pročko.
Baránik, Alojz, poslanec NR SR (2017-06-16):
Vážený pán predseda, dovoľte, aby som uviedol tento zákon, ktorý spĺňa všetky náležitosti, a prosím vás, otvorte rozpravu.
R. Kaliňák, podpredseda vlády a minister vnútra SR: (2008-09-09):
Navrhovaná právna úprava zvyšuje tie druhy dávok výsluhového zabezpečenia, ktoré boli priznané pred účinnosťou zákona o sociálnom zabezpečení policajtov a vojakov a ktorých priemer neprevyšuje priemer rovnakých dávok podľa tohto nového zákona o výsluhových dôchodkoch. Priemerná výška vdovských a sirotských výsluhových dôchodkov v súčasnosti nezaostáva za priemernou výškou novopriznaných dávok výsluhového zabezpečenia. Z tohto dôvodu sa pristúpi len k zvyšovaniu výsluhových dôchodkov invalidných a vdoveckých výsluhových dôchodkov priznaných pred účinnosťou zákona č. 328/2002. Návrhom zákona nie je dotknutá valorizácia dôchodkov v zmysle § 68 ods. 1 a 2. Je to, táto úprava sa týka tzv. tej známej druhej valorizácie, ktorá sa štandardne každoročne v parlamente prejednáva. Ďakujem pekne.
Suchánek, Alan, poslanec NR SR (2017-03-28):
Ďakujem za slovo. Pani ministerka, ja som vás v podstate vyzval a zdá sa mi, že to vaše vystúpenie bolo polovičné, a čakal som na tie skutočné argumenty. O tej politickej vôli, to ste povedali dobre a veľmi páči sa mi aj to, čo ste povedali, že treba dohodu, treba hľadať zhodu a treba o tom rozprávať a rokovať. Ale na veľmi dva, na dva veľmi závažné argumenty ste neodpovedali. A to je práve o týchto zákonoch. Prečo skrátené legislatívne konanie a prečo nadradiť rozhodnutie Ústavného súdu nad Národnú radu? Na to ste, žiaľ, neodpovedali a ja som práve na to čakal a my všetci. Ďakujem.
Suja, Miroslav, poslanec NR SR (2022-03-22):
Ďakujem za slovo, pán predsedajúci. Vážení kolegovia, kolegyne, predkladáme návrh, ktorým sa mení a dopĺňa ústavný zákon Národnej rady Slovenskej republiky č. 460/1992 Zb. Ústava Slovenskej republiky v znení neskorších predpisov. V krátkosti, cieľom novely ústavného zákona je zavedenie minimálneho vzdelania alebo vzdelanostného cenzu pre kandidátov na výkon starostu obcí, primátorov miest a predsedov VÚC. Viacej poviem v rozprave, do ktorej sa hlásim ako prvý.
Matovič, Igor, poslanec NR SR (2011-02-01):
Pán poslanec Madej, najprv dovoľte, aby som vám zagratuloval k čestnej funkcii tieňového ministra spravodlivosti SMER-u, a keďže vlastne máte takúto funkciu, tak je tam jedno také slovíčko, že spravodlivosť, a keď je niekto spravodlivý a dupľom teda mal by byť budúci minister spravodlivosti, tak mal by byť spravodlivý. A ja sa pýtam, kde je vaša spravodlivosť, keď nám koaličným poslancom tu nadávate a vyčítate, že sme nedovolili vystúpiť vášmu miláčikovi Harabinovi, a na druhej strane zo 62 poslancov bolo v práci 29, 29 poslancov SMER-u zahlasovalo za vystúpenie predsedu Najvyššieho súdu Harabina, a ak by iba vy ste prišli do práce, vaši poslanci SMER-u, dokopy by tu bolo 90 prítomných, 63 by hlasovalo za, čiže Harabin by tu už dávno vystupoval. Čiže nechápem, kde beriete nejaké to morálne právo nás kritizovať, keď iba kvôli tomu, že vy ste neprišli do práce, Harabin nevystúpil.
Danko, Andrej, predseda NR SR (2019-09-13):
... tak ako to robíte stále. (Reakcia z pléna.) Držte sa témy, prosím vás, odvolanie predsedu vlády Slovenskej republiky, nech sa páči.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 140 poslancov, za 74, proti 21, 45 sa zdržalo. Uvedený návrh sme schválili. Sme v treťom čítaní . Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako celku. Pán spoločný spravodajca, prosím, uveďte odporúčanie gestorského výboru.
B. Bugár, podpredseda NR SR: (2005-10-27):
Takže deviatu otázku položil pán poslanec Banáš pánovi podpredsedovi vlády Slovenskej republiky a ministrovi spravodlivosti Danielovi Lipšicovi: „Zákon č. 553/2002 Z. z. v § 11 prísne upravuje otázku bezúhonnosti. Za bezúhonného sa považuje ten, kto nebol členom KSČ, KSS, politických strán združených v Národnom fronte atď. Vysvetlite mi, prosím, ako je možné, že podľa § 11 sa však za bezúhonných považujú členovia Hlinkovej slovenskej ľudovej strany a dokonca členovia Hlinkových gárd, ktorí vypaľovali spolu s nemeckými fašistami slovenské obce?“ Nech sa páči, pán podpredseda.
Grendel, Gábor, podpredseda NR SR (2020-09-23):
Jedna faktická poznámka na vystúpenie pána poslanca. Nech sa páči, pán poslanec Kazda.
Hlina, Alojz, poslanec NR SR (2013-09-12):
Veď, samozrejme, keď som sa prihlásil. Ale ja si ukončím jedno vystúpenie a potom budem vystupovať k tomu ďalšiemu bodu, však to je logické.
Paška, Pavol, predseda NR SR (2014-09-09):
Pán poslanec Hlina. Poprosím vás, kolegyne, kolegovia, počúvajme sa.
Pčolinský, Peter, podpredseda NR SR (2022-10-20):
Na vaše vystúpenie sú dve faktické poznámky. S prvou faktickou poznámkou pán poslanec Pollák, nech sa páči.
Hrnčiar, Andrej, podpredseda NR SR (2017-12-13):
Pán poslanec Krajčí.
Šuca, Peter, poslanec NR SR (2017-05-12):
Ďakujem pekne za slovo. Vážený pán predsedajúci, ctené panie poslankyne, vážení páni poslanci, dovoľte mi predniesť spravodajskú informáciu k predmetnému návrhu zákona. V súlade s § 73 zákona o rokovacom poriadku som bol určený Výborom Národnej rady pre obranu a bezpečnosť za spravodajcu k návrhu uvedeného zákona (tlač 514). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre vzdelávanie, vedu, mládež a šport a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Ďakujem, pán predsedajúci, skončil som, otvorte rozpravu k predmetnému bodu rokovania.
Pčolinský, Peter, podpredseda NR SR (2023-05-17):
Ďakujem, vyhlasujem rozpravu za skončenú. Chcete ešte záverečné slovo? Nie. Pán spravodajca, hlasovanie zajtra o jedenástej. Ďakujem. Prerušujem rokovanie o tomto bode programu. Budeme pokračovať druhým čítaním návrhu poslancov Tomáša Tarabu na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov. Návrh má parlamentnú tlač 1151, spoločná správa výboru má tlač 1151a. Pán poslanec Taraba, máte slovo. (Rokovanie o návrhu poslanca Národnej rady Slovenskej republiky Tomáša Tarabu na vydanie zákona, ktorým sa mení a dopĺňa zákon č. 504/2003 Z. z. o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov , tlač 1151.)
Kollár, Boris, predseda NR SR (2022-03-16):
Nechal som vás dohovoriť, samozrejme. Je to neštandardné, ale bolo by dobré, aby ste si to potom vydiskutovali. Dobre. Vyhlasujem týmto pádom rozpravu za skončenú. Chce k rozprave zaujať stanovisko navrhovateľ? Nie, ďakujem pekne. Chce, žiada záverečné slovo spoločný spravodajca? Súčasne vás žiadam, aby ste oznámili termín hlasovania o tomto návrhu zákona.
Hlina, Alojz, poslanec NR SR (2023-12-06):
Pán kolega, bez toho, aby som sa vás dotkol, rozmýšľam, že jak to formulovať. Viete, naozaj však každému treba pomôcť. Podľa mňa aj taký Bašternák by zaslúžil, nie? Alebo viete, že je veľa ľudí, ktorí by aj ocenili, že sa štát o nich postará, len je to od rozumnosti a vyspelosti a zodpovednosti tých politikov, že oni vyabstrahujú tú množinu ľudí, že ktorým treba pomáhať. Vy si naozaj myslíte, lebo to nehovoríme o tom, tí, čo si už zobrali hypotéku, vy hovoríte o tom, že zvyšujete daňový bonus tí, ktorí si plánujú zobrať hypotéku. A vy si naozaj myslíte, že my sme v takej kondícii, že sme tu narazili na toľko ropy pod Poľanou, hej, že, že my vlastne tu môžeme úplne mirnix-dirnix akože všetko takto porozdávať. Neviem, neviem, kde beriete to, to presvedčenie. Ja mám hlboké presvedčenie, že toto nedopadne dobre. Ďakujem pekne.
Laššáková, Jana, podpredsedníčka NR SR (2014-11-09):
Poprosím vás, pán podpredseda vlády, pán poslanec...
Medvecký, Andrej, poslanec NR SR (2021-04-01):
Na Pročka sme si...
M. Číž, podpredseda NR SR: (2009-04-22):
S faktickými poznámkami sa hlásia pán poslanec Juraj Horváth, pán poslanec Miššík, pán poslanec Halecký, pán poslanec Kubovič. Ešte niekto iný, prosím? Pokiaľ nikto iný, uzatváram možnosť prihlásiť sa s faktickou poznámkou. Slovo má pán poslanec Horváth.
Paška, Pavol, predseda NR SR (2012-06-21):
Faktické poznámky, páni poslanci Osuský, Mezenská, Mihál. Končím možnosť sa prihlásiť. Pán poslanec Osuský.
Vaľová, Jana, poslankyňa NR SR (2018-09-12):
Ďakujem veľmi pekne. Určite, samozrejme, nie som proti auditu, ale jednu vec by som chcela povedať, že každé, či už štátne, alebo samosprávne, hovorím o štátnych organizáciách, niekto riadi. Veď predsa ten riadiaci pracovník musí vedieť, koľko potrebuje kde zamestnancov, ako sú tí zamestnanci využití a podobne. Čiže nepodceňovala by som riadiacich pracovníkov, ktorí vlastne majú priamu zodpovednosť, to je prvá vec. Druhá vec, viete, pekne ste povedali, že sú dôležité profesie, u ktorých nevieme dať my vyššie mzdy alebo by sme mali dať vyššie mzdy. V tomto budem s vami súhlasiť, ale poviem takto, pozrime sa všetci dozadu. Ja v tomto parlamente už sedím dlhšie a pamätám si, ešte za ministerky Tomanovej keď sme dvíhali plat právnikom, ktorí brali 400-500 eur. Viete, aký tu bol krik, a práve zo strany SaS napríklad, že ako im dávame peniaze, ako úradníkov platíme, preplácame a podobne. Nie nepreplácame, lebo už vtedy tí právnici na iných pozíciách mali možno tisíc-dvetisíc eur, a potom sa pýtam, ako môže štátna správa bojovať, ak naozaj tie mzdy nezvýšime s inými kanceláriami právnymi, kde idú tí kvalitnejší ľudia. To už nehovorím napríklad o stavebných činnostiach, o pozemkových činnostiach, kde naozaj tá klasifikácia je veľmi dôležitá. Tak ja si myslím, že keby sme to začali ešte už od začiatku postupne budovať, tak by sa nám tie platy úplne ináč vyvíjali. Takže určite vítam túto novelu. A potom si naozaj povedzme, že všetci sme v zhode, nerozprávajme iné v médiách a povedzme si, že poďme touto cestou, poďme skvalitniť štátnu právu, lebo naozaj je to nutné a potrebné, aby sme tam dostali, máme tam odborníkov a niektorí naozaj pracujú pre to, pre svoje presvedčenie, aby sme potom ich aj viacej a lepšie finančne ohodnocovali. Ďakujem.
Klus, Martin, poslanec NR SR (2019-06-20):
Ďakujem, len veľmi stručne. Takisto by som chcel pochváliť viacerých príslušníkov zboru, stretol som sa s veľmi korektným a priateľským prístupom, napríklad aj počas zmieňovanej konferencie GLOBSEC, kde musím pochváliť prácu polície. Ale akiste sa zhodneme, pani ministerka, že sú aj čierne ovce vo vašom zbore, takže verím tomu, že keď budem s týmito informáciami disponovať, tak sa na vás môžem kedykoľvek obrátiť.
Pellegrini, Peter, podpredseda NR SR (2020-05-14):
Na vaše vystúpenie deväť poslancov, posledný pán poslanec Kočiš. Ako prvá, pani poslankyňa Zemanová, nech sa páči.
I. Mikloš, poslanec: (2008-10-21):
Pani poslankyňa Vaľová, ja som nazval interpretáciu mojich slov zo strany pani ministerky  lživou a zákernou interpretáciou. Na tom trvám a myslím si, že k tomuto úsudku dôjde každý, kto si prehrá to, čo som hovoril vo svojom predchádzajúcom vystúpení o nepriaznivom demografickom vývoji a to, akým spôsobom to interpretovala pani ministerka. Považujem tento spôsob za lživý, nepravdivý a zákerný, a preto som sa voči nemu ohradil. Ona tvrdila, že ja nedoprajem ľuďom, aby žili dlhšie. No, to je lživé, zákerné a nepravdivé. A to, že som nepresvedčil vás, to ma neprekvapuje, ale ani nemrzí, pani poslankyňa. Lebo keby som presvedčil vás, potom by som sa musel skôr zamýšľať, čo sa stalo.
Viskupič, Jozef, poslanec NR SR (2011-09-13):
Ďakujem, pán predsedajúci. Pán poslanec Zajac, no, pekne ste ich nasr-, nasrdili. Myslím si, že tých 16 ľudí, ktorí tu rozprávali predo mnou, ukázalo čosi, málokedy sa stane, že koaličný poslanec dostane standing ovation, a nemyslím si, že toto standing ovation bolo, alebo nie som tak naivný, že by bolo úprimné. Myslím si, že to bolo z irónie, takže mne z toho celého tuná, čo teraz zažívame, vychádzajú dva fakty. Jeden je ten, že tuná je predvádzané veľmi, veľmi veľké divadlo, ktoré spôsobuje smiech, a na druhej strane si myslím, že čo dosiahne toto divadlo, bude, že zajtra bude naša vláda nevyspatá. To je asi celé, čo týmto tu chcú dosiahnuť aj ústami pána poslanca, ktorý sem-tam tam sedí na tom svojom mieste a hovoril v predchádzajúcej faktickej, že sa veľmi dobre zabáva. Ja mu prajem k tej zábave, aby možno častejšie sedel na tom mieste a neroznášal tu hrušky a jablká alebo slovníky. Ďakujem.
Laurenčík, Milan, podpredseda NR SR (2022-03-30):
Pán poslanec Stanislav Mizík, nech sa páči.
Jurinová, Erika, podpredsedníčka NR SR (2015-09-23):
Ďakujem, pán minister. Opäť dávam slovo spravodajkyni výboru pre pôdohospodárstvo a životné prostredie pani poslankyni Magde Košútovej, aby informovala Národnú radu o výsledku rokovania výboru o tomto návrhu vlády.
Blaha, Ľuboš, podpredseda NR SR (2023-12-19):
Pán poslanec Rastislav Krátky.
Grendel, Gábor, podpredseda NR SR (2021-05-05):
Tri faktické poznámky na vystúpenie pána poslanca. Nech sa páči, pán poslanec Ďurica.